Græshoppe afslutning

Fredag den 13. oktober, var der afslutning for de yngste golfere i klubben. For langt de fleste af de 16 børn, var det første gang de skulle på stor bane, så det var nogen spændte børn der troppede op. Trænerteamet Martin Haandbæk og John Ditlev havde arrangeret turnering, hvor de skulle spille 4 huller på forkortet bane.
Efter 2 timers golf, var der fælles spisning med forældre og søskende, 36 børn og voksne nød Christinas mad i Bistroen, og vinderne blev kåret, ja faktisk var der præmier til alle de dygtige børn.
Holdfoto er af græshopperne og deres trænere i deres nye poloer, sponseret af Nordjyske Bank.

Tak for i år, vi glæder os allerede til næste sæson

Juniorudvalget